**OBRAZLOŽENJE II. IZMJENA I DOPUNA PRORAČUNA**

**OPĆINE GORNJA RIJEKA ZA 2024. GODINU**

**I. UVOD**

*Pravni temelj za donošenje* *II. Izmjena i dopuna Proračuna Općine Gornja Rijeka za 2024. godinu*

* članak 45. Zakona o proračunu („Narodne novine“, broj 144/21)
* članak 29. Statuta Općine Gornja Rijeka („Službeni glasnik Koprivničko-križevačke županije“, broj 1/18, 5/20 i /21)

Odredbama članka 45. Zakona o proračunu („Narodne novine“ broj 144/21) propisano je da se izmjenama i dopunama proračuna mijenja plan isključivo za tekuću proračunsku godinu. Na postupak donošenja izmjena i dopuna proračuna na odgovarajući se način primjenjuju odredbe Zakona za postupak donošenja proračuna.

U prijedlogu II. Izmjena i dopuna Proračuna za 2004. daje se usporedan pregled plana te povećanja ili smanjenja u odnosu na plan.

Izmjene i dopune Proračuna ujedno su konsolidirane Izmjene i dopune Proračuna koje obuhvaćaju sve prihode i rashode proračunskog korisnika Dječjeg vrtića Mali medo i Općinske knjižnice Sidonije Rubido Erdody.

*Razlozi za donošenje II. Izmjena i dopuna Proračuna Općine Gornja Rijeka za 2024. godinu*

Općinsko vijeće Općine Gornja Rijeka na 17. sjednici održanoj 14. prosinca 2023. godine usvojilo je Proračun Općine Gornja Rijeka za 2024. godinu („Službeni glasnik Koprivničko-križevačke županije“ broj 28a/23), a na 20. sjednici održanoj 4. srpnja 2024. godine I. Izmjene i dopune Proračuna Općine Gornja Rijeka za 2024. godinu („Službeni glasnik Koprivničko-križevačke županije“ broj 14/24).

Od zadnjih izmjena i dopuna proračuna ukazala se potreba za donošenjem novih izmjena proračuna budući je došlo do promjena planiranih iznosa proračuna, kako na prihodovnoj tako i na rashodovnoj strani proračuna.

Nastavno na prethodno navedeno, kod izrade prijedloga II. Izmjena i dopuna proračuna Općine Gornja Rijeka za 2024. godinu se:

* ponovno realno procijenilo plansko ostvarenje prihoda i rashoda do kraja proračunske 2024. godine sukladno programima te aktivnostima/ projektima koji su provedeni te koji se planiraju provesti do kraja godine,
* procijenile aktivnosti i sredstva potrebna za provedbu kapitalnih projekata temeljem sklopljenih ugovora i dinamike provođenja aktivnosti u okviru istih,
* ponovno uravnotežio proračun.

**II. OBRAZLOŽENJE OPĆEG DIJELA II. IZMJENA I DOPUNA PRORAČUNA** **OPĆINE GORNJA RIJEKA ZA 2024. GODINU**

**Obrazloženje prihoda i primitaka, rashoda i izdataka proračuna**

Prijedlogom II. Izmjena i dopuna Proračuna Općine Gornja Rijeka za 2024. godinu ukupni konsolidirani prihodi i primici smanjuju se za 145.306,00 eura te iznose 1.111.247,44 eura, a ukupni konsolidirani rashodi i izdaci, smanjuju se za 295.306,00 eura te iznose 1.664.694,00 eura. Više planirana sredstva rashoda nad prihodima u iznosu od 553.446,56 eura pokrivaju se raspoloživim sredstvima iz prethodnih godina, a koja su utvrđena Godišnjim izvještajem o izvršenju proračuna Općine Gornja Rijeka za 2023. godinu.Ostatakraspoloživih sredstva iz prethodnih godina u iznosu 150.000,00 eura prenosi se u sljedeće razdoblje.

U nastavku u tablici 1. daje se prikaz promjena prihoda i primitaka te rashoda i izdataka kao i prikaz prenesenog viška iz prethodne godine.

*Tablica 1. II. Izmjene i dopune Proračuna Općine Gornja Rijeka za 2024. godinu prema osnovnoj klasifikaciji*



U nastavku se daje pojašnjenje predloženih povećanja/smanjenja prihoda i primitaka te rashoda i izdataka na razini razreda i skupina pripadajuće ekonomske klasifikacije, kao i indeksi njihovih promjena.

***PRIHODI I PRIMICI PRORAČUNA***

Prihodi poslovanja u prijedlogu II. Izmjenama i dopunama proračuna Općine Gornja Rijeka za 2024. godinu smanjuju se za 145.306,00 eura te sada iznose 1.111.247,44 eura.

Smanjuju se prihodi od pomoći za 178.176,00 eura, prihodi od imovine za 470,00 eura i prihodi od prodaje nefinancijske imovine za 60.900,00 eura dok se povećavaju prihodi od poreza za 83.068,98 eura, prihodi od upravnih i administrativnih pristojbi, pristojbi po posebnim propisima i naknada za 11.171,02,00 eura.

Prihodi od pomoći smanjuju se sukladno usklađenju sa potpisanim ugovorima po kojima će se ostvariti pomoći u ovoj godini i očekivanim sufinanciranjem iz državnog i županijskog proračuna te ostale očekivane pomoći do kraja godine.

Prihodi od imovine smanjuju se sukladno planiranom ostvarenju do kraja godine, a prihodi od prodaje nefinancijske imovine smanjuju se jer se nije realizirala prodaja zemljišta u poduzetničkoj zoni.

Povećanje prihoda od poreza uvjetovano je povećanjem planiranog iznosa prihoda od poreza na dohodak uslijed pozitivnih gospodarskih kretanja i rasta plaća i posljedično tome dobre naplate ove vrste poreza.

Prihodi od upravnih i administrativnih pristojbi, pristojbi po posebnim propisima i naknada povećavaju se sukladno uplatama komunalne naknade.

***RASHODI I IZDACI***

U strukturi ukupnih rashoda i izdataka Proračuna predlaže se smanjenje rashoda poslovanja za 103.464,00 eura i rashoda za nabavu nefinancijske imovine za 191.842,00.

U daljnjem tekstu obrazložene su izmjene rashoda iskazanih u Posebnom dijelu Proračuna.

**III. OBRAZLOŽENJE POSEBNOG DIJELA II. IZMJENA I DOPUNA PRORAČUNA OPĆINE GORNJA RIJEKA ZA 2024. GODINU**

Izvršena su usklađenja plana rashoda sa stvarnim potrebama i ostvarenjem.

Ovim izmjenama i dopunama Proračuna obuhvaćeni su sljedeći razdjeli te programi i aktivnosti:

**RAZDJEL 001 IZVRŠNA I PREDSTAVNIČKA TIJELA** smanjenje za 29.363,00 eura

**Program Izvršna i predstavnička tijela** **–** smanjenje rashoda u iznosu 29.363,00 eura

Smanjuje se Aktivnost: A100001 Djelatnost izvršnog i predstavničkog tijela, A100002 Informiranje i odnosi s javnošću, A100006 Stipendiranje studenata, A100010 Manifestacije te A100008 Grb i zastava sukladno dosadašnjem ostvarenju i planu do kraja tekuće godine.

Povećava se Aktivnost: A100005 Obilježavanje Dana Općine sukladno utrošenim sredstvima.

**RAZDJEL 002 JEDINSTVENI UPRAVNI ODJEL** smanjenje za 265.943,00 eura

**Program: Redovna djelatnost –** povećanje rashoda u iznosu 6.684,00 eura

Povećanje rashoda poslovanja i smanjenje rashoda za nabavu nefinancijske imovine sukladno potrebama do kraja godine.

**Program prostorno uređenje i unapređenje stanovanja –** smanjenje rashoda u iznosu 137.905,00 eura

Smanjenje projekta Poduzetnička zona Radnička uvjetovano je ne prodajom zemljišta u poduzetničkoj zoni.

Projekt Dom za stare i nemoćne nije ostvaren te se svodi na nulu.

Visina ostalih projekata smanjuje se sukladno dosadašnjem ostvarenju i planu do kraja godine.

**Program javne potrebe u djelatnosti predškolskog odgoja** – smanjenje rashoda u iznosu 39.206,00 eura.

Svi radovi na proširenju dječjeg vrtića neće se dovršiti do kraja godine te se stoga dio sredstava skida i prenosi u sljedeću godinu.

Za redovnu djelatnost Dječjeg vrtića Mali medo povećavaju se rashodi sukladno dosadašnjem ostvarenju i potrebama do kraja godine.

**Program javne potrebe u osnovnom školstvu** – smanjenje rashoda za 2.440,00 eura sukladno ostvarenju tijekom godine odnosno zaprimljenim zahtjevima od strane osnovne škole.

**Program javnih potreba u kulturi** – smanjenje rashoda za 3.450,00 eura sukladno ostvarenju tijekom godine i potrebama do kraja godine.

**Program javne potrebe u sportu -** smanjenje rashoda za 34.000,00 eura.

Smanjuju se rashodi izgradnje sportsko-rekreacijske građevine iz razloga što je ugovorena cijena radova, nakon postupka javne nabave, manja od procijenjene vrijednosti nabave.

**Program zdravstvo i socijalana skrb** - smanjenje rashoda za 12.480,00 eura.

Smanjenje se odnosi na naknade socijalno ugroženim kućanstvima i na naknade za novorođenčad sukladno zaprimljenim zahtjevima tijekom godine i planu do kraja godine.

**Program protupožarna i civilna zaštita** – smanjenje rashoda za 3.830,00 eura.

Povisuju se rashodi za materijalne troškove Vatrogasne zajednice, dok se smanjuju za izradu planskih dokumenata protupožarne i civilne zaštite, civilnu zaštitu i obilježavanje obljetnica DVD-a.

**Program održavanja komunalne infrastrukture** – smanjenje rashoda za 9.580,00 eura.

Povisuju se rashodi za održavanje javne rasvjete, dok se smanjuju za održavanje javnih zelenih površina, održavanje čistoće javnih površina i veterinarske usluge (zbrinjavanje napuštenih, izgubljenih i uginulih životinja sa javnih površina na području općine).

**Program građenja objekata i uređaja komunalne infrastrukture** – smanjenje rashoda za 29.736,00 eura.

Program se smanjuje iz razloga što nisu odobrena sredstva LAG-a PRIZAG za opremanje Trga Sidonije Rubido Erdody. Također se smanjuju rashodi za modernizaciju nerazvrstanih cesta i uređenje građevina javne namjene sukladno ostvarenju tijekom godine.

Jedinstveni upravni odjel Općine Gornja Rijeka